Mida oleks olnud vaja taha?  Ei mingit keeleeksami sundi, ei mingit pidevat pajatamist naturaliseerimisest ja integreerimisest. Inimestel on vaja lihtsalt olla. Elada, raha teenida, lapsi kasvatada.  KUID ... ilma eesti keelt rääkimata ei oleks võimalik töötada üheski riigiametis, ole siis maavanem või tema sekretär. Ilma eesti keelt rääkimata ei oleks lubatud  töötada elanikkonda teenindavates ametites, eelkõige meditsiini ja kaubandusasutustes. Ilma keelt oskamata (teatud tasandini) ei oleks võimalik omandada kodakondsust. Ilma kodakondsuseta ei saa töötada riigiorganites, olla valitud ega isegi valida. Valida ei saaks mittekodanik ka kohaliku omavalitsuse tasandil.